Huminoi!
Huminoi, huminoi hiljallensa kuusi!
 Laula lohtulauluas:
 Auttaa Herra armias!
 Huminoi, suruin soi
 Kalmistossa kuusi!

 Huminoi, huminoi lohdutusta kuusi
 Niille, jotka suremaan
 Jäävät tänne maailmaan,
 Armaan kun vei hauta –
 Heille laula kuusi!

 Huminoi, huminoi lohdutellen kuusi
 Niille, joita kammottaa,
 Hauta kun jo aukeaa –
 Heille, oi, huminoi
 Kalmistossa kuusi!

 Huminoi, huminoi kalmistossa kuusi:
 Hauta kaikki tasottaa
 Hyvä tääll’ on levähtää,
 Väsynyt ken onpi,
 Heikko, lohdutonki!

 Huminoi, huminoi kalmistossa kuusi
 Inehmoille tämän maan,
 Jotka riehuu tuskissaan:
 Hauta vasta lauhan
 Suopi levon, rauhan!

2-7 1901.